laion/Wikipedia-Exotic huggingface dataset:
The Best of Netta's Office, Vol. 1

The Best of Netta's Office, Vol. 1 הוא המיני-אלבום השני של הזמרת הישראלית נטע ברזילי. המיני-אלבום יצא לאור ב-18 בדצמבר 2020, על ידי חברות התקליטים BMG וטדי הפקות. בדצמבר 2019 החלה ברזילי סדרת רשת בשם "Netta's Office", שפורסמה בערוץ היוטיוב שלה מדי זמן מה. בפרקי הסדרה מבצעת ברזילי מספר שירים באמצעות לופר בחדר פרטי בביתה. ב-4 בדצמבר 2020, פרסמה את הסינגל "The Times They Are a-Changin" מתוך המיני-אלבום, גרסת כיסוי לשירו של בוב דילן משנת 1963. על המיני-אלבום סיפרה ברזילי: במהלך השנה האחרונה, בלי יותר מדי יחסי ובלי לעשות מזה עניין גדול, יצרנו את ה-office. מדובר בסדרה אינטרנטית שאפשרה לי להיות בקשר ישיר עם הקהל שלי, לקחת מהם השראה ולהכניס אותם יותר עמוק לעולם המוזיקלי הפרטי והפרוע שלי. כל פרק היה הזדמנות להתנסות וליהנות עם אילתורים וקאברים לשירי טראש-ניינטיז. רק אני והמכשירים שלי במשרד - ואתם כמובן. בזכות הסדרה יכולתי להוציא החוצה דברים שלא יכולים לבוא לידי ביטוי בשירים או בקליפים המצוחצחים שאני מוציאה. חלק מהקאברים שעשיתי בסדרה נהיו ויראליים וזכו להמון תגובות ובקשות מכל העולם שיהיו זמינים להאזנה בסטרימינג. בהתחלה חשבתי שזה מוגזם, אבל הבקשות לא הפסיקו להגיע, וככה נולד האוסף - The Best of Netta's Office. האלבום The Best of Netta's Office, Vol. 1 באתר ספוטיפיי מבוב דילן ועד מרי פופינס: האלבום הבינלאומי בהפתעה של נטע ברזילי, באתר וואלה, 18 בדצמבר 2020 לינוי משעלי, ‏"קשה להוציא מוזיקה חדשה": נטע ברזילי יוצאת בהחלטה מפתיעה, באתר "סרוגים", 3 בדצמבר 2019 מערכת mako מוזיקה, ‏נטע ברזילי מציגה: The Best Of Netta’s Office, באתר ‏מאקו‏, 18 בדצמבר 2020
בית הכנסת של פשטארז'בט

בית הכנסת של פשטארז'בט (בהונגרית: Pesterzsébeti zsinagóga); הוא מבנה דתי ברובע 20 בבודפשט, שכבר אינו בשימוש. בית הכנסת נבנה בסגנון רומי בעל שני מגדלים. הוא נבנה בשנת 1901 על ידי התושבים היהודים המקומיים בפשטארז'בט, שהיה אז ישוב עצמאי ונפרד מבודפשט (רק בתחילת שנות ה-50 של המאה ה-20 סופח היישוב לבודפשט הבירה. בשנות השישים הוא שופץ והוסב למחסן, תמונות וקישוטיו נהרסו בבנייה. תצלומים ישנים מעידים על מראהו המקורי ועל עיצוב הפנים המעוטר והיפה. הבניין עומד עד היום, אולם בשל השינויים שחלו בו לא ניתן ממש להכיר שמדובר במבנה בית כנסת. בשנת 2003 נחנך לוח זיכרון שמסביר את ייעודו המקורי. "תולדות יהודי פשטארז'בט" (הופיע בשנתון היהודי של וילמוס קצ'מטי, 1927) רשימת בתי כנסת בהונגריה http://www.zsinagogak.hu/index.php/pesterzsebet/ http://zettvel.blogspot.com/2011/08/erzsebetfalva-elso-lakohaza-graner_29.html https://www.darabanth.com/en/online-auction/371/categories~Hungarian-philately-and-postal-history/Private-souvenir-sheet ~ 55/2002-Pesterzsebeti-zsinagoga-4-db-os- ערכת זיכרון עם אותו מספר סידורי -20000 ~ II2165209 /
מנשר אוברהאוזן

מניפסט אוברהאוזן היה הכרזה של קבוצה של 26 יוצרי קולנוע צעירים גרמנים בפסטיבל הסרטים הקצרים הבינלאומי באוברהאוזן, נורדריין-וסטפאליה ב-28 בפברואר 1962. המניפסט היווה קריאה לדגל להקמת "קולנוע עלילתי גרמני חדש". פרי יוזמתו של הרו סנפט, בין החותמים היו הבמאים אלכסנדר קלוגה ואדגר רייץ . המניפסט נקשר במוטו "Papas Kino ist tot" (בגרמנית: הקולנוע של סבא מת), אם כי ביטוי זה אינו מופיע במניפסט עצמו. חותמי המניפסט נודעו כקבוצת אוברהאוזן ונתפסו כמבשרים החשובים של הקולנוע הגרמני החדש שהחל מאוחר יותר במהלך העשור השביעי של המאה העשרים. קבוצת אוברהאוזן קיבלה את פרס הדויטשר פילמפרייס בשנת 1982. בודו בלוטנר בוריס פון בוררשולם כריסטיאן דוארמר ברנהרד דוריס היינץ פורכנר רוב האואר פרדיננד חיטל אלכסנדר קלוגה פיט קוך וולטר קרוטנר דיטר למל הנס לופר רונלד מרטיני Hansjürgen Pohland ריימונד רוהל אדגר רייץ פיטר שמוני דטן שליירמאכר פריץ שווניקקה הרו סנפט פרנץ-יוזף שפיקר הנס רולף סטרובל היינץ טיכבסקי וולפגנג אורכס הרברט וסלי וולף וירט טקסט המניפסט (תרגום לאנגלית) טקסט המניפסט (בשפה הגרמנית) ראיון עם פיטר ברלינג ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
הנרי פירס

הנרי "הן" פירס (באנגלית: Henry "Hen" Pearce‏; 7 במאי 1777, בריסטול, אנגליה - 30 באפריל 1809, בריסטול, אנגליה) ידוע בכינוי 'The Game Chicken' היה מתאגרף אנגלי, אלוף אנגליה לשנת 1805. פירס נולד בבריסטול, אנגליה. אביו עבד בכריית פחם (אנ') ובני משפחה רבים שלו עסקו בניקוי ארובות. בצעירותו היה שוליה של קצב ולאחר מכן עסק לפרנסתו בניקוי ארובות. במסגרת עבודתו, ביקר במקומות רבים באנגליה בהם יכול היה להתאגרף ולצבור ניסיון בתחום. פירס נודע בכינוי The Game Chicken משום שנהג לכנות את עצמו Hen (אנ') (תרנגול בעברית) כצורת קיצור לשמו - הנרי. כנהוג בתקופתו, הוא נלחם במפרקים חשופים (אנ') (ללא כפפות איגרוף (אנ')). בין השנים 1803–1805, הוא ניצח בכל שמונת הקרבות בהם השתתף, ובקרב האחרון שלו - הוכתר לאלוף אנגליה. בשנת 1803, ידידו של פירס, אלוף האגרוף המכהן של אנגליה, ג'יימס בלצ'ר (אנ') שקל לפרוש מאגרוף לאחר שעינו השמאלית הוסרה לאחר תאונה. הוא הזמין את פירס לעיר מגוריו לונדון במטרה להעביר אליו את תואר האליפות מתוך מחשבה ששניהם ילידי בריסטול וכך התואר יישאר בידיו של בן עיר הולדתו. פירס נענה להצעה, הגיע ללונדון וב-3 ביוני 1803, נלחם בקרב אגרוף שנערך בפאב מול ג'ק פירבי וניצח אותו. בלצ'ר וחבריו התרשמו מפירס והחליטו לקחת אותו תחת חסותם (אחד הפטרונים היה איש הקריקט הנודע, אדוארד באד (אנ')). ב-23 בפברואר 1804 התמודד פירס מול ג'ו ברקס וניצח אותו בסיבוב ה-24 לאחר שעה ועשרים דקות. ב-20 ביולי 1805 התמודד בקרב נוסף מול המתאגרף ג'ון גלי (אנ') וניצח אותו. הקרב נערך בכלא בו גלי נכלא עקב אי תשלום חוב. הקרב הרשים מאוד את הצופים, ואחד מהם אף החליט לשלם את חובו של גלי כדי לאפשר לו להשתחרר מהכלא ולהמשיך להתאגרף. ב-8 באוקטובר 1805, התמודדו השניים בקרב חוזר ולאחר 64 סיבובים, פירס שוב ניצח את גלי. ב-8 בדצמבר 1805 התמודד פירס מול חברו והפטרון שלו, ג'יימס בלצ'ר. פירס ניצח בסיבוב ה-18 וזכה רשמית בתואר אלוף אנגליה. לאחר מכן, פרש מאגרוף עקב בעיות בריאות. פירס חזר לבריסטול, ובה הפך לגיבור מקומי לאחר שני מקרים בהם נחלץ לעזרת הזולת: במקרה הראשון, הציל ילדה לכודה בעליית גג בוערת, ובמקרה השני הכה שלושה גברים שתקפו אישה. בבריסטול הוא התחתן אולם נישואיו התפרקו. פירס מת ממחלת השחפת בגיל 32 ב-30 באפריל 1809. בשנת 1987, נבחר להיכלל בהיכל התהילה של מגזין הזירה (אנ') מטעם מגזין הזירה. בשנת 1993, נבחר להיכלל בהיכל התהילה הבינלאומי של האיגרוף (אנ'). הנרי פירס, באתר "Find a Grave" (באנגלית) Henry "Hen" Pearce, The Cyber Boxing Zone Encyclopedia Boxing in Georgian Surrey: A Heroic Scene, Surrey Heritage at Surrey History Centre Cullingford, Benita. British Chimney Sweeps: Five Centuries of Chimney Sweeping. Rowman & Littlefield, 2001. p. 99-102 Ed Schuyler, Hen Pearce the Game Chicken, champion, hero, drifter, tss.ib.tv Henry "Hen" Pearce, The Cyber Boxing Zone Encyclopedia ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הנרי פירס".
Caroling, Caroling: Christmas with Natalie Cole

Caroling, Caroling: Christmas with Natalie Cole (בעברית: חג המולד עם נטלי קול) הוא אלבום אולפן ואלבום חג מולד של הזמרת-יוצרת האמריקאית נטלי קול. האלבום יצא לאור בשנת 2008, על ידי חברת התקליטים אלקטרה רקורדס, לכבוד חג המולד. מתוך האלבום לא יצאו סינגלים. האלבום מכיל בתוכו הקלטות מחודשות של שירי חג מולד ידועים כמו "The First Noel" ו-"Joy to the World". מידע על האלבום Caroling, Caroling: Christmas with Natalie Cole באתר MusicBrainz Caroling, Caroling: Christmas with Natalie Cole by Natalie Cole (באנגלית אמריקאית), נבדק ב-2020-12-18
Tomorrow's Rain

Tomorrow's Rain היא להקת דום מטאל ודת'-דום גותי ישראלית. הלהקה הוקמה ב-2002 בשם Moonskin וב-2011 שינתה את שמה ל-Tomorrow's Rain. בלהקה חבר מפיק המטאל הישראלי ישי שוורץ, שהחל לקדם את הלהקה במהלך העשור השני של המאה ה-21. בין השאר היא חיממה את הלהקות Draconian ו-Paradise Lost כשהן הופיעו בישראל. ב-2020 יצא אלבום הבכורה שלהם, Hollow, שהופק בשיתוף פעולה עם מוזיקאי מטאל בינלאומיים כמו אהרון סטית'רופ מ-My Dying Bride, גרג מקינטוש מ-Paradise Lost, סאקיס טוליס מ-Rotting Christ, אנדרס יאקובסון מ-Draconian, פרננדו ריביירו ממונספל ומיקו קוטמרי מ-Swallow The Sun; ומוזיקאים ישראלים בהם קובי פרחי מאורפנד לנד, שלומי ברכה ממשינה וריקי גל. האלבום יצא בגרסה בין-לאומית וגרסה עברית, המיועדת לקהל הישראלי. ב-2024 יצא אלבומם השני, Ovdan ("אובדן"), שחלק משיריו מבוססים על חוויית סף מוות של הסולן ישי שוורץ בעקבות התקף לב שעבר. באלבום משתתפים אמנים אורחים מישראל ומחו"ל, בהם יורם חזן, טל גורדון ויהודה קיסר. גם אלבום זה יצא בשתי גרסאות: בין-לאומית ועברית, לקהל הישראלי. ישי שוורץ - סולן, שירה נקייה וגרואלינג ניר נקב - תופים רפאל מור - גיטרה יוני ביטון - גיטרה יגל כהן - גיטרה בס Hollow - גרסה בין-לאומית וגרסה עברית (2020) Ovdan - גרסה בין-לאומית וגרסה עברית (2024) Tomorrow's Rain, ברשת החברתית פייסבוק Tomorrow's Rain, להקה באתר Encyclopedia Metallum (באנגלית) Tomorrow's Rain, באתר בנדקמפ Tomorrow's Rain - Hollow (Full Album), סרטון בערוץ "AOP Records", באתר יוטיוב (אורך: 51:32) ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
Warmer in the Winter

Warmer in the Winter (בעברית: חם יותר בחורף) הוא אלבום אולפן הרביעי ואלבום חג המולד של הראשון של הכנרית והמלחינה האמריקאית לינדזי סטירלינג. האלבום יצא לאור ב-20 באוקטובר 2017, על ידי חברות התקליטים לינדזיסטומפ וקונקורד רקורדס, לכבוד חג המולד. מתוך האלבום לא יצאו סינגלים. האלבום מכיל בתוכו הקלטות מחודשות של שירי חג מולד ידועים כמו "All I Want for Christmas" ו-"Silent Night". מידע על האלבום Warmer in the Winter באתר MusicBrainz מידע על האלבום Warmer in the Winter באתר AllMusic Warmer in the Winter by Lindsey Stirling (באנגלית אמריקאית), נבדק ב-2020-12-18
Home for Christmas (אלבום של שריל קרואו)

Home for Christmas הוא אלבום אולפן השביעי ואלבום חג המולד של הראשון של הזמרת האמריקאית שריל קרואו. האלבום יצא לאור ב-26 בנובמבר 2008, על ידי חברת התקליטים איי אנד אם רקורדס, לכבוד חג המולד. מתוך האלבום יצאו שני הסינגלים "There Is a Star That Shines Tonight" ו-"The Christmas Song". האלבום מכיל בתוכו הקלטות מחודשות של שירי חג מולד ידועים כמו "White Christmas" ו-"O Holy Night". האלבום זכה להצלחה מסחרית נאה, כאשר דורג במקום ה-164 במצעד הבילבורד 200. כמו כן, הוא דורג במקום הרביעי במצעד אלבומי החג של בילבורד והיה לאחד מאלבומי חג המולד המצליחים ביותר במדינה בשנה בה יצא. הסינגל המוביל "There Is a Star That Shines Tonight", נכשל במצעדים. למרות הכישלון של הסינגל המוביל, הצליח הסינגל השני "The Christmas Song" להגיע למקום ה-24 במצעד השירים העכשוויים למבוגרים. מידע על האלבום Home for Christmas באתר MusicBrainz האלבום Home for Christmas באתר Discogs Home for Christmas by Sheryl Crow (באנגלית אמריקאית), נבדק ב-2020-12-18 Sheryl Crow, Billboard
This Christmas, Aretha

Caroling, Caroling: Christmas with Natalie Cole (בעברית: חג המולד הזה, אריתה) הוא אלבום אולפן ה-36 ואלבום חג מולד הראשון של הזמרת-יוצרת האמריקאית אריתה פרנקלין. האלבום יצא לאור ב-14 באוקטובר 2008, על ידי חברת התקליטים DMI רקורדס, לכבוד חג המולד. מתוך האלבום לא יצאו סינגלים. האלבום מכיל בתוכו הקלטות מחודשות של שירי חג מולד ידועים כמו "Silent Night" ו-"Hark! The Herald Angels Sing". אלבום חג המולד זכה לביקורות חיוביות מטעם מבקרי המוזיקה. קלמן אנדי מ-AllMusic סקר את האלבום ואת השירים שנכללו בו, תוך שהעניק לו דירוג של שלושה כוכבי זהב מתוך חמישה בסך הכול. ב-MSN Music הוענק לו ציון גבוה יותר, של שלושה וחצי כוכבי זהב מתוך חמישה בסך הכול. ב-The Toronto Star סקרו את האלבום גם כן, תוך שהעניקו לו ציון של שלושה כוכבי זהב מתוך ארבעה בסך הכול. מידע על האלבום This Christmas, Aretha באתר MusicBrainz האלבום This Christmas, Aretha באתר Discogs האלבום This Christmas, Aretha באתר ספוטיפיי This Christmas, Aretha by Aretha Franklin (באנגלית אמריקאית), נבדק ב-2020-12-18 This Christmas - Aretha Franklin | Songs, Reviews, Credits | AllMusic (באנגלית), נבדק ב-2020-12-18 News, reviews, interviews and more for top artists and albums – MSN Music, www.msn.com Aretha Franklin: This Christmas, thestar.com, ‏2008-11-18 (באנגלית)
Christmas Wish

Christmas Wish (בעברית: משאלת חג המולד) הוא אלבום אולפן ואלבום חג המולד השני של הזמרת-יוצרת הבריטית-אוסטרלית אוליביה ניוטון-ג'ון. האלבום יצא לאור באוקטובר 2007, על ידי חברת התקליטים סוני BMG, לכבוד חג המולד. מתוך האלבום לא יצאו סינגלים. האלבום מכיל בתוכו הקלטות מחודשות של שירי חג מולד ידועים כמו "Silent Night" ו-"We Wish You a Merry Christmas". האלבום זכה להצלחה מסחרית נאה, כאשר דורג במקום ה-187 במצעד הבילבורד 200. במצעד האלבומים העצמאיים דורג במקום ה-21. מידע על האלבום Christmas Wish באתר MusicBrainz האלבום Christmas Wish באתר Discogs Christmas Wish by Olivia Newton-John (באנגלית אמריקאית), נבדק ב-2020-12-18 US CHART
מקס פיין 2: נפילתו של מקס פיין

מקס פיין 2: נפילתו של מקס פיין (באנגלית: Max Payne 2: The Fall of Max Payne) משחק וידאו מסוגת יריות בגוף שלישי והשני בסדרת המשחקים מקס פיין אשר פותח על ידי Remedy Entertainment והופץ על ידי Rockstar Games ב-14 באוקטובר 2003 למערכת ההפעלה Microsoft Windows, ב-25 בנובמבר 2003 לקונסולת המשחקים Xbox, ב-2 בדצמבר 2003 לקונסולת המשחקים פלייסטיישן 2 וב-27 באפריל 2009 לקונסולת המשחקים Xbox 360. המשחק מהווה המשך ישיר לקודמו ומתרחש שנתיים לאחר אירועי המשחק הקודם. כמו קודמו, גם משחק זה מתמקד במקס פיין, אשר חזר לעבודתו כבלש במשטרת העיר ניו יורק. שנתיים לאחר מאורעות המשחק הראשון, מקס פיין הוא בלש במשטרת ניו יורק. תוך חקירת שורה של רציחות בידי קבוצת מתנקשים הידועים בשם "המנקים", הוא נתקל במונה סאקס - אותה חשב למתה. בחוזרו למטה המשטרה, הוא שומע שיחת טלפון המתבצעת בין שותפתו, ואלרי וינטרסון, לבין גורם לא ידוע בעניין מונה. זמן קצר לאחר מכן, אל המקום מסתננים מתנקשים המחפשים את מונה. לאחר שמקס עוצר אותם, הוא מחליט לחקור בנושא המתקפה הפתאומית. החקירה מובילה אותו לאתר בניה, שבו הוא ומונה נלחמים במתנקשים נוספים. וינטרסון מגיעה למקום ומחזיקה את מונה באיומי אקדח. מונה טוענת שוינטרסון רוצה להרגה, ומקס יורה בשותפתו ונותן למונה לברוח. בטרם מותה, וינטרסון מצליחה לירות במקס וגורמת לאשפוזו. לאחר שחרורו מבית החולים, מקס מוצא את מונה ושניהם מתחילים לחפש אחר תשובות. מקס נלכד בידי ולדימיר לם, ראש המאפיה הרוסית. מקס מגלה שהמנקים עובדים עבור לם, ושהוא חבר "המעגל הפנימי" יחד עם אלפרד וודן, שהיה אחראי לזיכויו של מקס בסוף המשחק הקודם. לם מעוניין להרוג את וודן ולהשיג שליטה במעגל הפנימי. עוד הוא מגלה שמונה היא מתנקשת שכירה שנשלחה על ידי וודן, ואשר מטרתה להרוג את לם ואת מקס. לבסוף, כי וינטרסון הייתה המאהבת של לם, דבר שבעטיו מקס נורה ונותר למות בבניין בוער. מונה מצילה אותו בטרם עת, ושניהם שמים פעמיהם לאחוזתו של וודן במטרה להצילו מידיו של לם. באחוזה, מונה עוצרת את מקס ומנסה להורגו אך מגלה שהתאהבה בו. לם מופיע ויורה במונה. וודן מנסה לעצור את המתרחש ונורה בעצמו. מקס מנסה לעצור את לם, וכתוצאה מכך מפיל את אקדחו. לם לוחץ על כפתור הפיצוץ, הרצפה נשברת ומקס ולם נופלים לתוכה. מקס רודף אחר לם, ולבסוף הורג אותו. רגע לפני שלם מת, הרצפה קורסת והוא נופל את מותו בזמן שהאחוזה עולה בלהבות. כאשר המשטרה מגיעה, מקס נמצא לצידה של מונה, שמתה בזרועותיו. אם מסיימים את המשחק בדרגת הקושי הגבוהה ביותר, מונה שורדת. מדיה וקבצים בנושא מקס פיין 2: נפילתו של מקס פיין בוויקישיתוף אתר האינטרנט הרשמי של מקס פיין 2: נפילתו של מקס פיין (באנגלית) "מקס פיין 2: נפילתו של מקס פיין", במסד הנתונים הקולנועיים IMDb (באנגלית) מקס פיין 2: נפילתו של מקס פיין, באתר PCGamingWiki (באנגלית) Max Payne 2: The Fall of Max Payne for Windows PC, PlayStation 2, Xbox, Xbox 360 Rating, אתר ESRB (באנגלית) Max Payne 2: The Fall of Max Payne Rating, אתר PEGI (באנגלית)
A Merry Little Christmas (אלבום)

A Merry Little Christmas (בעברית: חג מולד קטן שמח) הוא אלבום אולפן ואלבום חג מולד של הזמרת-יוצרת והמפיקה המוזיקלית האמריקאית לינדה רונסטאדט. האלבום יצא לאור ב-17 באוקטובר 2000, על ידי חברת התקליטים אלקטרה רקורדס, לכבוד חג המולד. מתוך האלבום לא יצאו סינגלים. האלבום מכיל בתוכו הקלטות מחודשות של שירי חג מולד ידועים כמו "The Christmas Song" ו-"I'll Be Home for Christmas". האלבום היה האלבום האחרון שהוציאה רונסטאדט במסגרת חוזה ההקלטות שלה עם חברת אלקטרה / אסיילום רקורדס. מידע על האלבום A Merry Little Christmas באתר MusicBrainz A Merry Little Christmas by Linda Ronstadt (באנגלית אמריקאית), נבדק ב-2020-12-18 Linda Ronstadt - A Merry Little Christmas, Discogs (באנגלית)
Home for Christmas (אלבום של דבי בון)

Home for Christmas הוא אלבום אולפן ה-11 ואלבום חג מולד הראשון של הזמרת-יוצרת האמריקאית דבי בון. האלבום יצא לאור בשנת 1989, על ידי חברת התקליטים בנסון רקורדס, לכבוד חג המולד. שלוש מהדורות שונות של האלבום יצאו במהלך השנים; 1989,‏ 1992 ו-2002. לכל אחת מהגרסאות עוצבה עטיפה שונה. האלבום מכיל בתוכו הקלטות מחודשות של שירי חג מולד ידועים כמו "O Holy Night" ו-"Silent Night". מידע על האלבום Home for Christmas באתר MusicBrainz האלבום Home for Christmas באתר Discogs Home for Christmas by Debby Boone (באנגלית אמריקאית), נבדק ב-2020-12-18 Debby Boone - Home For Christmas, Discogs (באנגלית)
Once Upon a Christmas

Once Upon a Christmas (בעברית: היה פעם חג המולד) הוא אלבום אולפן ואלבום חג מולד משותף של קני רוג'רס ודולי פרטון. את האלבום הקליטו השניים כבר באוגוסט 1984, והוא יצא לאור על ידי חברת התקליטים RCA ויקטור ב-29 באוקטובר באותה השנה. מתוך האלבום יצא חמישה סינגלים בסך הכול. האלבום מכיל בתוכו הקלטות מחודשות של שירי חג מולד ידועים כמו "The Christmas Song" ו-"White Christmas". מידע על האלבום Once Upon a Christmas באתר MusicBrainz מידע על האלבום Once Upon a Christmas באתר AllMusic האלבום Once Upon a Christmas באתר Discogs האלבום Once Upon a Christmas באתר ספוטיפיי Once Upon a Christmas by Kenny Rogers & Dolly Parton (באנגלית אמריקאית), נבדק ב-2020-12-18 Gold & Platinum, RIAA (באנגלית אמריקאית) Gold/Platinum, Music Canada (באנגלית אמריקאית)
פדרו נטו

פדרו לומבה נטו (בפורטוגזית: Pedro Lomba Neto; נולד ב-9 במרץ 2000) הוא כדורגלן פורטוגזי, המשחק בעמדת הקיצוני בצ’לסי ובנבחרת פורטוגל. נטו נולד בויאנה דו קסטלו, פורטוגל. הוא הצטרף למערכת הנוער של ספורטינג בראגה בגיל 13. ב-7 במאי 2017, ערך את הופעת הבכורה המקצועית שלו בקבוצת הנוער, ונכנס כמחליף במחצית השנייה בהפסד 2–3 לפורטו ב'. בסוף השבוע שלאחר מכן, בהופעתו הראשונה בליגת העל הפורטוגלית בקבוצה הבכירה של המועדון, כבש שער לאחר מספר דקות בלבד על המגרש והפך לכובש הצעיר ביותר בתולדות הליגה כשעשה זאת בניצחון 0–4 על נסיונל מדיירה. ב-31 באוגוסט 2017 הושאל ללאציו מהסרייה א' לשנתיים. הוא שיחק את משחקו הראשון בסרייה א' רק ב-27 בינואר 2019, כשנכנס כמחליף בדקה ה-90 בהפסד 1–2 ליובנטוס. ב-2 באוגוסט 2019 חתם נטו בוולברהמפטון וונדררס. הוא ערך את הופעת הבכורה שלו ב-14 באוגוסט בסיבוב בשלישי במוקדמות הליגה האירופית נגד פיוניק ירוואן. את הופעת הבכורה בפרמייר ליג ערך כעבור מספר ימים, ב-19 באוגוסט, כאשר עלה כמחליף בתיקו 1:1 נגד מנצ'סטר יונייטד. את שער הבכורה כבש בהפסד קבוצתו 1–2 לווטפורד ב-1 בינואר 2020. בנובמבר 2020 האריך את חוזהו במועדון עד 2025. ב-11 באוגוסט 2024 חתם נטו לשבע שנים בצ’לסי. ב-5 בספטמבר 2019, בגיל 19, הופיע נטו לראשונה במדי נבחרת פורטוגל עד גיל 21 בניצחון 0–4 נגד גיברלטר. ב-5 בנובמבר 2020 זומן לראשונה לסגל הנבחרת הבוגרת לקראת צמד המשחקים נגד אנדורה וצרפת. את הופעת הבכורה ערך ב-11 בנובמבר בניצחון 0–7 על אנדורה במשחק ידידות בו כבש את השער הראשון והפך לשחקן הראשון שכובש עבור הנבחרת שנולד בשנות האלפיים. נכלל בסגל נבחרת פורטוגל לטורניר יורו 2024. פדרו נטו, באתר Transfermarkt פדרו נטו, באתר Soccerway פדרו נטו, באתר BDFutbol פדרו נטו, באתר WorldFootball.net פדרו נטו, באתר National Football Teams פדרו נטו, באתר FootballDatabase.eu Jovem de 17 anos fez história pelo Sp. Braga com este golo, www.record.pt (ב־European Portuguese) Lazio, i baby d'oro Neto e Jordao pagati 26 milioni, corrieredellosport.it (באיטלקית) Editorial, Comunicato 02.08.2019, www.sslazio.it (באנגלית) "Neto commits to Wolves until 2025". BBC Sport (באנגלית בריטית). נבדק ב-2020-12-18. Rádio e Televisão de Portugal, Pedro Neto, o primeiro jogador dos anos 2000 da seleção que fazia lembrar Messi, Pedro Neto, o primeiro jogador dos anos 2000 da seleção que fazia lembrar Messi (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
דריל

האם התכוונתם ל... דריל (קוף) – מין של קוף ממשפחת קופים בעלי זנב מוזיקת דריל – סגנון מוזיקת טראפ שמקורו בצפון שיקגו בתחילת העשור השני של המאה ה-21
פידל אוריארטה

פידל אוריארטה (בספרדית: Fidel Uriarte;‏ 1 במרץ 1945 – 19 בדצמבר 2016) היה כדורגלן ומאמן ספרדי, ששיחק בעמדת החלוץ. אוריארטה הועלה לקבוצה הבוגרת של אתלטיק בילבאו בגיל 17 בלבד והופעתו הראשונה בלה ליגה הגיעה ב-23 בספטמבר 1962 בהפסד חוץ 2–0 למלאגה. בתום עונתו הרביעית עימה כשהוא בן 21 כבר ערך 100 משחקי ליגה בהם כבש 14 שערים. עונת 1967/68 הייתה מאוד מצליחה עבורו בה סיים כמלך שערי הליגה עם 22 כיבושים והצליח לכבוש במהלכה חמישייה בניצחון 0–8 על ריאל בטיס. רק כעבור 48 שנה הצליח שחקן מאתלטיק לשחזר זאת וזה היה אריץ אדוריס. אוריארטה זכה עימה בגביע הספרדי ב-1969 ובעונת 1972/73, ובסך הכל ערך במדיה 389 הופעות בהן כבש 121 שערים עד לעזיבתו ממנה בשנת 1974. בסוף הקריירה עבר למלאגה איתה הצליח לעלות פעם אחת לליגה הבכירה אך גם לרדת פעמיים ברמת הליגה. בגיל 32 בלבד פרש מכדורגל בשנת 1977 ולאחר מכן עבד כמאמן בעיקר בשנות התשעים, ובין היתר גם ניהל את קבוצת הנוער של אתלטיק בילבאו. אוריארטה נפטר ב-19 בדצמבר 2016 בגיל 71 בקסטרו אורדיאלס שבקנטבריה, לאחר שחלה במחלת אלצהיימר. במדי נבחרת ספרד שיחק במשך ארבע שנים ועשה את הופעת הבכורה ב-28 בפברואר 1968 במשחק ידידות נגד שוודיה בעיר סביליה. עם 9 הופעות בנבחרת שערו היחיד היה בניצחון חוץ נגד איטליה ב-20 בפברואר 1971. בנוסף לכך שיחק לפני כן כמה שנים בנבחרות הצעירות של ספרד. אתלטיק בילבאו הגביע הספרדי (2): 1969, 1972/73 אישיים מלך השערים בליגה הספרדית: 1967/68 פידל אוריארטה, באתר Transfermarkt פידל אוריארטה, באתר BDFutbol פידל אוריארטה, באתר National Football Teams פידל אוריארטה, באתר FootballDatabase.eu פרופיל המאמן, באתר Transfermarkt
פיצוץ מוצב JVT

פיצוץ מוצב JVT ברצועת עזה התרחש ב-12 בדצמבר 2004 במהלך האינתיפאדה השנייה. המוצב הצה"לי הותקף על ידי ארגון החמאס באמצעות הפעלת חומרי נפץ שהוטמנו במנהרה שנחפרה תחתיו ונהרס. בהתקפה נהרגו חמישה חיילי צה"ל ושישה נפצעו. הייתה זו אחת מההתקפות הפלסטיניות הראשונות שנערכו ברצועת עזה וסביבה באמצעות מנהרת לחימה. מוצב JVT היה המוצב הצפוני ביותר של צה"ל לאורך ציר פילדלפי – רצועת החיץ לאורך גבול מצרים–רצועת עזה. המוצב חצץ בין מעבר רפיח לבין השטח הפלסטיני ברצועה. בעת ההתקפה הוא אויש על ידי חיילי גדוד הסיור המדברי. ביום ההתקפה בשעה שש בערב התחוללו שני פיצוצים עזים שהחריבו את המוצב. הפיצוצים נגרמו באמצעות הפעלת שני מטענים כבדים של חומר נפץ אשר הוטמנו בתוך מנהרת תופת שנחפרה מהשטח הפלסטיני ועד מתחת למוצב. הפיצוצים גרמו להרס רב ולדליקה בשטח המוצב. כל החיילים שנמצאו בו בעת ההתקפה נפגעו. הפיצוצים גרמו נזק גם למסוף רפיח, שנמצא במרחק של כ-300 מטר מהמוצב. מייד לאחר הפיצוצים הסתערו על המוצב שני מחבלים. חלק מהחיילים הפצועים ירו לעברם והרגו אחד מהם. המחבל השני נמלט. כוח חילוץ של צה"ל חש לעזרת הנפגעים במוצב. פעולתו הופרעה על ידי אש מרגמות ונשק קל שנורתה מהשטח הפלסטיני ופינוי הנפגעים התעכב. כמו כן במהלך פעולות החילוץ התחולל במוצב פיצוץ שלישי, שלא גרם לנפגעים. התברר כי חמישה מתוך 11 החיילים ששהו במוצב בעת ההתקפה נהרגו. אחד מהחללים התגלה רק לאחר חיפוש ממושך מתחת להריסות במוצב, שבו השתתפו צוותי חילוץ מפיקוד העורף שהובאו למקום. ארבעה מששת הפצועים נפצעו קשה. באוגוסט 2005 במהלך ביצוע תוכנית ההתנתקות, פינתה ישראל את כל רצועת עזה, כולל המוצבים בציר פילדלפי. באוגוסט 2014 הרג צה"ל ברצועת עזה את מוחמד אבו שימאלה, איש חמאס שהיה אחד מהמעורבים בהכנת ההתקפה על המוצב. בשנת 2016 פרסם חמאס פרטים על ההתקפה וטען כי בהכנתה השתתפו גם אנשי ארגון נצי הפת"ח. עוד נטען כי המנהרה שנחפרה אל מתחת למוצב הייתה באורך של 600 מטר וכי הוטמנו בה חומרי נפץ במשקל כולל של 1,300 קילוגרם. חמאס טען כי פיצוץ המוצב סייע לו להפנים את האפשרויות הגלומות מבחינתו בלוחמת מנהרות. נועם שרביט, 5 חיילים נהרגו בפיצוץ מנהרת-תופת מתחת למעבר הגבול ברפיח, באתר News1 מחלקה ראשונה, 12 בדצמבר 2004 חנן גרינברג, חמישה הרוגים בהתקפה על מוצב צה"ל ליד רפיח, באתר ynet, 13 בדצמבר 2004 צה"ל חיסל את שלושת המפקדים הבכירים של חמאס בדרום הרצועה, באתר גלובס, 21 באוגוסט 2014 משה פריגן, ‏חמאס חשף פרטים על פיגוע המנהרות הראשון, באתר כיכר השבת, 12 בדצמבר 2016